CELEX: 62012CB0542
Language: el
Date: 2013-05-08 00:00:00
Title: Υπόθεση C-542/12: Διάταξη του Δικαστηρίου (ένατο τμήμα) της 8ης Μαΐου 2013 — [αίτηση του Tribunale di Pordenone (Ιταλία) για την έκδοση προδικαστικής αποφάσεως] — Ποινική δίκη κατά Fidenato Giorgio [Άρθρο 99 του Κανονισμού Διαδικασίας — Οδηγία 2002/53/ΕΚ — Κοινός κατάλογος ποικιλιών καλλιεργούμενων φυτικών ειδών — Γενετικώς τροποποιημένοι οργανισμοί (ΓΤΟ) περιληφθέντες στον κοινό κατάλογο — Κανονισμός (ΕΚ) αριθ. 1829/2003 — Άρθρο 20 — Υφιστάμενα προϊόντα — Οδηγία 2001/18/ΕΚ — Άρθρο 26α — Μέτρα για την αποφυγή της μη σκόπιμης παρουσίας γενετικώς τροποποιημένων οργανισμών]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/52
            
         Διάταξη του Δικαστηρίου (ένατο τμήμα) της 8ης Μαΐου 2013 — [αίτηση του Tribunale di Pordenone (Ιταλία) για την έκδοση προδικαστικής αποφάσεως] — Ποινική δίκη κατά Fidenato Giorgio
   (Υπόθεση C-542/12) (1)
   
   (Άρθρο 99 του Κανονισμού Διαδικασίας - Οδηγία 2002/53/ΕΚ - Κοινός κατάλογος ποικιλιών καλλιεργούμενων φυτικών ειδών - Γενετικώς τροποποιημένοι οργανισμοί (ΓΤΟ) περιληφθέντες στον κοινό κατάλογο - Κανονισμός (ΕΚ) αριθ. 1829/2003 - Άρθρο 20 - Υφιστάμενα προϊόντα - Οδηγία 2001/18/ΕΚ - Άρθρο 26α - Μέτρα για την αποφυγή της μη σκόπιμης παρουσίας γενετικώς τροποποιημένων οργανισμών)
   2013/C 225/93
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Pordenone
   
      Ποινική διαδικασία ενώπιον του αιτούντος δικαστηρίου κατά
   
   Fidenato Giorgio
   
      Αντικείμενο
   
   Αίτηση προδικαστικής αποφάσεως — Tribunale di Pordenone — Ερμηνεία της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (ΕΕ L 106, σ. 1) — Εθνική νομοθεσία εξαρτώσα την καλλιέργεια ΓΤΟ περιλαμβανομένου στον κοινό ευρωπαϊκό κατάλογο ποικιλιών από τη λήψη άδειας με σκοπό την αποφυγή της μη σκόπιμης παρουσίας γενετικώς τροποποιημένων οργανισμών σε άλλες καλλιέργειες (αρχή της συνυπάρξεως)
   
      Διατακτικό
   
   Το δίκαιο της Ένωσης έχει την έννοια ότι η καλλιέργεια γενετικώς τροποποιημένων οργανισμών όπως οι ποικιλίες του αραβοσίτου MON 810 δεν μπορεί να εξαρτάται από εθνική διαδικασία παροχής άδειας, όταν η χρήση και η εμπορία των ποικιλιών αυτών επιτρέπονται δυνάμει του άρθρου 20 του κανονισμού (ΕΚ) 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές, οι δε εν λόγω ποικιλίες έχουν περιληφθεί στον κοινό κατάλογο ποικιλιών καλλιεργούμενων φυτικών ειδών που προβλέπεται από την οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών, όπως τροποποιήθηκε από τον κανονισμό 1829/2003. Το άρθρο 26α της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου, όπως τροποποιήθηκε με την οδηγία 2008/27/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, έχει την έννοια ότι δεν επιτρέπει σε κράτος μέλος να εναντιωθεί στην καλλιέργεια τέτοιων γενικώς τροποποιημένων οργανισμών στο έδαφός του με το αιτιολογικό ότι η λήψη εθνικής άδειας συνιστά μέτρο συνυπάρξεως που αποσκοπεί στην αποφυγή της μη σκόπιμης παρουσίας γενετικώς τροποποιημένων οργανισμών σε άλλες καλλιέργειες.
   
      (1)  ΕΕ C 63 της 2.3.2013.